《次韵和庆善游圆觉寺归四首时仆亦方自径山归 其二》
宋代·葛胜仲

步屧寻幽子，谈玄孰造微。离群虽念独，选胜遂忘归。

世路从争席，年华逼授衣。平生付双琐，手抚送鸿飞。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。